בורר סעיף ג 2
קטגוריות: שו_ע / אורח חיים / הלכות שבת - הרב יהושע ננקינסקי

**ס"ג**

★ בדברי הביה"ל גבי תערובת שכבות השביתת השבת [בורר יג] נקט שכל דבריו רק כשיודע היכן בגדו, אבל אם אינו יודע היכן בגדו, אסור, דשפיר יש כאן תערובת [בזה שאינו ידוע נחשב יותר מעורב].

★יל"ע גבי תערובת שכבות דהביאה"ל מתיר באם מסלק את העליונים [דהיינו שאינו מעונין בעליונים כלל והוה כסילוק נזק עיש"ה].

יל"ע האם כשצריך את התחתון לאח"ז שרי, או דוקא שרוצה להשתמש בו עכשיו.

וז"ל המ"ב "ואפשר דאם תלויים כמה בגדים על הכותל ומחפש אחר בגדו **שרוצה עכשיו ללבשו** וכו'", ולכאורה לפי טעמי הביאה"ל מותר גם אם לא צריך עכשיו את התחתון.

★יל"ע בשכבות אם נחשב תערובת [הביאה"ל מסתפק בזה].

העליון שלפניו האם גם הוא נחשב מעורב.

וכגון שמונחים כמה דברים זע"ז ונוטל את העליון לאח"ז [דכאן לא שייך את סברות הביאה"ל, דהרי כן מעונין בו רק לאח"ז] דאי חשיב מעורב אסור, ואי העליון לא חלק מהתערובת שרי.

וזה לא מסתבר שלצד שהעליון לא מעורב שיטול את העליון ואחריו עוד עליון וכו' וכו'.

★להזיז בתוך התערובת מסתבר דשרי, כגון צרור מפתחות שמעונין באחד ומזיז את האחרים, מותר ולא הוי פסולת מתוך אוכל, דחסר בשם ברירה היות והכל עדיין מחובר לצרור חשיבי מעורבים.

וא"כ כשמונחים כמה מעילים זע"ז ולא נוטלם דאם נוטלם בזה דברי הביאה"ל, אלא מזיז העליון [ועדיין נשארו תלויים במתלה] בכדי ליטול דבר מהתחתון פשוט דשרי אפי' לולי הביאה"ל הנ"ל.

★ כשמונחים כמה כובעים אחד ע"ג השני, מלבד הנושא של הביאה"ל יל"ע אי כה"ג חשיב מין אחד, דאולי הביאה"ל מיירי בבגדים כשיש כמה סוגי בגדים [וזה מסתבר שחולצה של שבת וחולצה של חול לדידן חשיב מין אחד ומסתבר שחולצה צבעונית חשיב כמין אחר] אבל אותו סוג כובע רק גדלים שונים יש להסתפק אם זה מין אחד או לא.

ואולי אפי' באותו גודל שלו ושל חברו אולי חשיב כשני מינים.

★יל"ע בגדים המונחים בארון בצורה מסודרת, האם הוה תערובת, בביאה"ל מיירי אחד ע"ג השני ואינו ניכר כלל התחתון בזה שפיר י"ל דיש כאן תערובת, אבל במונחים אחד ליד השני כגון חולצות או חליפות בקולב, וכ"א בקולב בפנ"ע יל"ע.

★יל"ע בכמה צלחות המונחות זו ע"ג זו ומונחים כמגדל [דהיינו התחתון גדול, והשני יותר קטן והעליון קטן יותר] אי חשיב תערובת, וי"ל היות וכל אחד ניכר [במקצת] אין כאן תערובת.

רק אולי הכל מין אחד [וזה פשוט דכוס גדולה וכוס קצת יותר קטנה נחשב מין אחד, וכוס וכוסית שני מינים, א"כ בצלחות יל"ע אולי זה לא הבדל משמעותי וי"ל דכ"א עומד לאכילה אחרת וממילא מוגדר כמין אחר].

★בעלונים המונחים אחד ע"ג השני בפשטות זה קשור לביאה"ל, וי"ל דאולי גרע דחסר **בניכרים** [בביאה"ל סמך על זה שניכר וחסר בתערובת, וכאן ל"ש].